Ny officiel Hue-app understøtter Siri Genveje

Inden for den næste måneds tid, vil iPhone-ejere blive begavet med en ny Hue app, der understøtter de såkaldte Siri Genveje, der er en ny funktion i iOS 12. Det åbner for en række gelt nye muligheder for integration af andre intelligente løsninger – ligesom man helt kan omgå den (temmelig dårlige, red.) Hjem-app til Siri-integration.

Gennem Siri Genveje kan Hue interagere med andre apps og tjenester. For eksempel kan genvejen ”spisetid” tænde lyset i spisestuen, starte den klassiske musik og aktivere Forstyr Ikke-funktionen på iPhone. Eller “film”-genvejen kan slukke udvalgt lys og tænde tv’et. Mulighederne er uendelige, hvis bare enhederne understøtter Apple HomeKit.

Ud over Siri Genveje har Philips også meddelt, at Hue får en ny funktion, der sikrer at pærer altid vender tilbage til den aktiverede scene efter at strømmen er afbrudt.

Opdateringen betastestes i øjeblikket og forventes lanceret umiddelbart efter at iOS 12 opdateringen bliver tilgængelig til iOS-enheder. Det bliver sandsynligvis om en lille måneds tid, nemlig i slutningen af september.

Ny officiel Hue-app understøtter Siri Genveje